Moren gråt for drepte Michael (18)
* Lørdag 9. august ble afroamerikanske Michael Brown (18) skutt og drept av politimannen Darren Wilson (28) i Ferguson, en forstad til St. Louis i delstaten Missouri. * Brown ble ifølge politiet skutt og drept under en krangel om et skytevåpen i en politibil, men omstendighetene er uklare. * Dagen etter drapet brøt det ut opptøyer og plyndring i Ferguson. * Uroen har fortsatt i de påfølgende dagene. * 67 prosent av innbyggerne i Ferguson er svarte. Samtidig er 50 av politimester Tom Jacksons 53 betjenter hvite. * Tirsdag ble nok en afroamerikansk mann skutt og drept av politiet, kun seks kilometer unna Ferguson. KILDE: NTB En uke har gått siden politimannen Darren Wilson (28) skjøt og drepte Michael Brown (18) på åpen gate i Ferguson i Missouri i USA. I løpet av tiden som har gått har det brutt ut masseopprør i byen, store demonstrasjoner - noe som har ført til harde sammenstøt med politiet. Lørdag erklærte Missouris guvernør Jay Nixon unntakstilstand og innførte portforbud i byen. Natt til lørdag brøt flere titalls demonstranter portforbudet, og politiet svarte med tåregass og røykbomber. Én demonstrant ble skutt og kritisk skadet. Kontrasten fra nattens bråk kunne nærmest ikke vært større enn til Greater Grace-kirken, som ligger noen kilometer unna stedet hvor det demonstreres. KOMMENTAR:Eksplosivt sinneHer stod biler pakert i hundrevis av meter nedover veiene, og over tusen mennesker møtte opp - så mange at ikke alle fikk plass inne i den store kirken. VG var til stede inne i kirken, der minnemarkeringen ble holdt. Den bød på gospelmusikk og mange taler. Michael Browns foreldre, Lesley McSpadden og Michael Brown Sr var også til stede, sammen med sin advokat Benjamin Crump. - Mye vil skje i løpet av de neste 48 timene, sa advokaten fra talerstolen. Bak ham stod 18-åringens foreldre. Moren tørket stadig tårer. En av den drepte tenåringsguttens fettere, Ty Pruitt, gikk også på talerstolen: - Det jeg vil at dere skal huske er at Michael Brown ikke bare var en svart, ung gutt. Han var et menneske. En sønn. En bror. En onkel og en fetter. Han var ikke en mistenkt. Han var ikke et objekt. Han var ikke et dyr. Men det er hvordan han ble drept. Han avsluttet med å be alle løfte hendene i været, slik den ubevæpnede fetteren hans skal ha gjort like før han ble skutt. Publikum reiste seg både da foreldrene gikk foran talerstolen og når fetteren talte. Mange i salen hadde på seg t-skjorter med bilde av Brown. Mange hadde også med seg plakater der budskapet blant annet var at politimannen Darren Wilson må stilles til juridisk ansvar for drapet.Blant de øvrige talerne var det mange kjente ansikter, blant dem borgerrettighetsforkjemperen, tidligere presidentkandida tog pastor Al Sharpton, samt Martin Luther King III - sønn av Martin Luther King jr. - Dette er et avgjørende øyeblikk, sa Al Sharpton om byens fremtid. Under hans tale var det veldig mye jubling og klapping blant de fremmøtte. De jublet særlig høyt da Sharpton sa: - Michael Brown vil forandre denne byen. 67 prosent av Fergusons innbyggere er mørkhudede. 50 av den 53 personers politistyrken er hvite, og mange sier de opplever rasisme fra politiet.Også sønnen til Martin Luther King høstet mye applaus da han steg frem. - Folk fra demokratier over hele verden er flaue, sa Luther King III. Han brukte mye av talen om å snakke om politiets håndtering av drapet. - Ferguson: Dere må fortsette å stå opp for dere selv og bli hørt, sa han. En jente som ble skutt i hodet av politiet forrige uke kom på scenen. Hun klemte både moren og faren til Michael Brown. Da reiste hele salen seg igjen og klappet.
Hundrevis av mennesker møtte opp i kirken for å vise sin respekt for drepte Michael Brown (18). Hans mor og far var også til stede under arrangementet.